આજે દેશમાં સમાજવાદ કે માર્ક્સવાદ ધરાશાયી થઈ ગયા છે ત્યારે સંઘની વિચારધારા જ આપણા માટે પ્રેરણારૂપ છે તેમ જણાવીને શ્રી ગડકરીએ ઉમેર્યું હતું કે સંઘની વિચારધારાને અનુસરવાથી જ સમૃદ્ધ અને સંપન્ન રાષ્ટ્રનું નિર્માણ થઈ શકશે. સંઘ સમગ્ર સમાજને લઈને ચાલતો હોવા છતાં સંઘવિરોધીઓ સંઘ ઉપર જાતિયતાના વાહિયાત આક્ષેપો કરતા રહે છે તે અંગે તેમણે ખેદ વ્યક્ત કર્યો હતો. છેલ્લાં કેટલાંક વર્ષોથી નવા-સવા સ્વયંસેવક બનેલા લોકો પણ ‘અમે તો પહેલેથી જ શાખામાં જતા હતા.’ તેવું કહેતા હોય છે તે અંગે કટાક્ષ કરતાં શ્રી ગડકરીએ કહ્યું હતું કે આવા લોકો સંઘના માધ્યમથી સત્તા પ્રાપ્ત કરવાનાં દિવાસ્વપ્ન જોતા હોય છે.